A Bizottság 2654/1999/EK rendelete
(1999. december 16.)
a fölözött tejből származó kazein és kazeinátok előállítására nyújtott támogatásról szóló 2921/90/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [1] és különösen annak 15. cikkére,
mivel:
(1) A legutóbb az 1587/96/EK rendelettel [2] módosított 804/68/EGK tanácsi rendelet [3] és többek között a legutóbb az 1435/90/EGK rendelettel [4] módosított, a kazeinná vagy kazeinátokká feldolgozott fölözött tejre nyújtott támogatás általános szabályainak megállapításáról szóló, 1968. július 15-i 987/68/EGK tanácsi rendelet [5] helyébe az 1255/1999/EK rendelet lép 2000. január 1-jei hatállyal. Ezeknek az új intézkedéseknek a figyelembevétele érdekében módosítani kell a legutóbb a 2501/1999/EK rendelettel [6] módosított, a fölözött tejből származó kazein és kazeinátok előállítására nyújtott támogatásról szóló, 1990. október 10-i 2921/90/EGK rendeletet [7]. E rendeletet ki kell egészíteni az ezen támogatásra jogosult termékek meghatározásával, és meg kell határozni azt a szervet, amelyhez a támogatást kérelmezők a kérelmüket benyújtják. Ezeket a rendelkezéseket 2000. január 1-jétől kell alkalmazni.
(2) A Tej- és Tejtermékpiaci Irányítóbizottság az elnöke által megállapított határidőn belül nem nyilvánított véleményt,
ELFOGADTA EZT A RENDELETET:
1. cikk
A 29 21/90/90/EGK rendelet 1.cikke a következőképpen módosul:
1. A (2) bekezdés bevezető részének helyébe a következő szöveg lép:
"(2) A támogatást a kazein vagy kazeinátok termelőjének írásos kérelme alapján fizetik ki, amelyet annak a tagállamnak az illetékes hatóságához kell benyújtani, ahol a kazeint vagy a kazeinátokat előállították, és a következők szerepelnek rajta:"
2. Az 1. cikk a következő bekezdéssel egészül ki:
"(4) E rendelet alkalmazásában:
a) "fölözött tej": egy vagy több tehénnek vagy kecskének a teje, amelyhez semmit sem adtak hozzá, s amelyet csak részlegesen fölöztek le, úgy, hogy zsírtartalma legfeljebb 0,10 %-ra csökkenjen;
b) "nyers kazein": azok a vízben nem oldódó termékek, amelyeket fölözött tejből mikrobiológiai savanyítással, illetve sav, oltó vagy egyéb, a tejet koaguláló enzim hozzáadásával végzett kicsapatás útján nyertek, függetlenül attól, hogy előzetesen alkalmaztak-e bármilyen ioncserélő, illetve sűrítő eljárást;
c) "kazein": azok a mosott és szárított, vízben nem oldódó termékek, amelyeket nyers kazeinből vagy fölözött tejből mikrobiológiai savanyítással, illetve sav, oltó vagy egyéb, a tejet koaguláló enzim hozzáadásával végzett kicsapatás útján nyertek, függetlenül attól, hogy előzetesen alkalmaztak-e bármilyen ioncserélő, illetve sűrítő eljárást;
d) "kazeinátok": azok a termékek, amelyeket semlegesítő szerekkel kezelt kazein vagy nyers kazein szárítása útján nyertek."
2. cikk
Ez a rendelet 2000. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1999. december 16-án.